Projekti EU-WATERRES raames on meil hea meel teid kutsuda esimesele projekti vahetulemusi tutvustavale veebikonverentsile „Lviv konverents 2021“ 9. ja 10. novembril!
Projekti EU-WATERRES eesmärk on suurendada riikide suutlikkust majandada piiriüleseid põhjaveevarusid, luues integreeritud teabeplatvormi ja võttes kasutusele uued andmeanalüüsi vahendid ja lahendused põhjavee kooskõlastatud haldamiseks ja kaitseks. Projekti senistest tegevustest ja uutest eesmärkidest saab täpsemalt lugeda valminud uudiskirjast.
9.11 on konverentsi peamine fookus kahe pilootpiirkonna Läti-Eesti ja Poola-Ukraina piiriülese põhjaveepiirkonna viimastel tulemustel. Konverentsi esimesel päeval teeb Eesti Geoloogiateenistuse tegemistest ülevaate hüdrogeoloog Magdaleena Männik.
10.11 keskendutakse põhjalikumalt Poola-Ukraina põhjavee uuringu tulemustele. NB! Teisel päeval on töökeeleks ukraina ja poola keel.
Konverentsil osalemiseks palume ennast registreerida hiljemalt 8.11 siin.
Konverentsi täpsema ajakavaga saab tutvuda sellel veebilehel.